Renārs Krastenbergs

Renārs Krastenbergs (dzimis ) ir Latvijas hokejists, spēlē uzbrucēja pozīcijā. Pašliak (2025)  Krastenbergs pārstāv Čehijas Ekstralīgas komandu HC Olomouc.

 Karjera 
2016. gadā pārcēlies uz Ontārio hokeja līgas komandu Oshawa Generals, kur pavadījis divas sezonas. Nākamās divas sezonas spēlējis ECHL komandā Wheeling Nailers. 2020. gadā noslēdzis pārbaudes līgumu ar KHL komandu Rīgas "Dinamo", kur aizvadījis sešus mačus, līdz pievienojies Latvijas čempionāta komandai HK Mogo. 2021. gada janvārī pievienojies Austrijas hokeja līgas jeb Starptautiskās Centrāleiropas hokeja līgas (ICEHL) komandai EC VSV.

2022.—2023. gada sezonā spēlēja Zviedrijas otrajā spēcīgākajā līgā Hockeyallsvenskan. Sezonas pirmajā daļā pārstāvēja Södertälje SK, bet no janvāra līdz sezonas beigām spēlēja AIK sastāvā. 2023. gada septembrī pievienojās Šveices līgas klubam HC La Chaux-de-Fonds, parakstot īstermiņa līgumu. Tā paša gada oktobrī, beidzoties līgumam, klubs sadarbību neturpināja. 2023. gada novembrī Krastenbergs pievienojās Austrijas klubam Grācas "99ers". 2024. gada junijā pārgāja uz Slovākijas Ekstralīgas klubu Mihalovces "Dukla". 2024.—2025. gada sezonā 53 regulārās sezonas spēlēs gūva 31 vārtus un sakrāja 50 punktus, kļūstot par komandas rezultatīvāko spēlētāju. 2025. gada jūnijā parakstīja līgumu ar Čehijas Ekstralīgas klubu HC Olomouc.

Latvijas hokeja izlases sastāvā piedalījies 2021., 2022., 2023. un 2024. gada Pasaules čempionātā, kā arī 2022. gada ziemas olimpiskajās spēlēs. 2023. gada Pasaules čempionātā izcīnīja bronzas medaļu.

 Atsauces 

 Ārējās saites 

Kategorija:1998. gadā dzimušie
Kategorija:Jelgavā dzimušie
Kategorija:Latvijas hokejisti
Kategorija:Rīgas "Dinamo" spēlētāji
Kategorija:Latvijas sportisti 2022. gada ziemas olimpiskajās spēlēs
Kategorija:Hokejisti 2022. gada ziemas olimpiskajās spēlēs
Kategorija:Latvijas sportisti 2026. gada ziemas olimpiskajās spēlēs
Kategorija:Hokejisti 2026. gada ziemas olimpiskajās spēlēs